
„KLAIPĖDOS MIESTO GATVIŲ APŠVIETIMO SISTEMOS MODERNIZAVIMAS“ (PIRKIMO ID 6184344)
Atsakymai į suinteresuotų tiekėjų pateiktus klausimus, prašymus patikslinti pirkimo dokumentus,
pirkimo dokumentų paaiškinimas, patikslinimas Nr. 2:

	Eil. Nr. 
	Tiekėjų klausimai
	Perkančiojo subjekto atsakymai

	1.
	Dėl Techninės specifikacijos priedo Nr. 1: siekiant atlikti apšvietimo skaičiavimus, trūksta duomenų:
•	Koks yra gatvės plotis?
•	Koks yra atramos atstumas nuo važiuojamosios dalies?
•	Jei dalyje prie skiriamoji juosta langelis yra tuščias – ar skiriamoji juosta yra? Jei yra, kokio ji pločio?
•	Jei tuščias laukelis prie „Atramos iš abiejų šonų“ – tai atramos vienoje pusėje?
•	Jei prie gembės duomenų yra tuščias langelis – gembė nenaudojama?
•	Su kokiomis skaičiavimo programomis galima atlikti fotometrinius skaičiavimus? Ar priimtina RELUX, DIALUX?
	Papildomi geografiniai ir erdviniai duomenys (atstumai tarp atramų, jų išdėstymas, vieta gatvės atžvilgiu ir pan.) yra pateikti Perkančiojo subjekto GIS sistemoje, prie kurios Tiekėjams suteikiama prieiga, kaip tai nurodyta Techninės specifikacijos specialiosios dalies 3 punkte („Šviestuvų keitimo duomenys“).
Paaiškiname, kad:
· jeigu laukas apie skiriamąją juostą nėra užpildytas – laikoma, kad skiriamoji juosta nenumatyta;
· jeigu laukas „Atramos iš abiejų šonų“ nėra pažymėtas – laikoma, kad atramos numatytos vienoje gatvės pusėje;
· jeigu gembės duomenų laukas nėra užpildytas – laikoma, kad gembė nenumatyta arba sprendinys parenkamas projektavimo (remonto aprašo rengimo) metu;
· konkretūs gatvių pločiai, atramų padėtys ir kiti erdviniai duomenys vertinami pagal GIS pateiktą informaciją ir faktinę situaciją vietoje.
Pažymėtina, kad fotometriniai skaičiavimai atliekami jau sutarties vykdymo metu, prieš darbų pradžią.
Fotometriniams skaičiavimams gali būti naudojamos DIALux, DIALux evo ar kitos lygiavertės apšvietimo skaičiavimo programos (pvz., RELUX), užtikrinančios galimybę įvertinti atitiktį LST EN 13201 reikalavimams.

	2.
	Reikalavimuose gatvės šviestuvams yra nurodyta: Apsaugos laipsnis nuo aplinkos veiksnių (elektros ir optikos dalims) - ne mažiau IP66. Nurodoma šviestuvo gamintojo techninėje specifikacijoje arba ENEC sertifikate ir prieduose. Prašome šio reikalavimo atitikimui įrodyti reikalauti ENEC sertifikato, nes kitu atveju, gamintojai ar tiekėjai galės techninėje specifikacijoje nurodyti IP66, nors toks šviestuvas realybėje gali neatitikti IP66.
	Techninės specifikacijos 2 priede nustatyta, kad „nurodoma šviestuvo gamintojo techninėje specifikacijoje arba ENEC sertifikate ir prieduose“ taikoma tik IP apsaugos laipsnio (ne mažesnio kaip IP66) atitikties pagrindimo būdui“.
Kartu pažymėtina, kad nepriklausomai nuo IP apsaugos laipsnio pagrindimo būdo, gatvės šviestuvai privalo atitikti Techninėje specifikacijoje nustatytą reikalavimą turėti galiojantį ENEC sertifikatą.
Atitinkamai papildomas reikalavimas, kad IP66 apsaugos laipsnis visais atvejais būtų patvirtintas tik ENEC sertifikatu, nenustatomas.

	3.
	Šviestuvo ir jo maitinimo šaltinio funkcijoms ir savybėms patvirtinti prašome reikalauti maitinimo šaltinio gamintojo techninės dokumentacijos, nes tik tokiu atveju Perkančioji organizacija galės įsitikinti šviestuvų atitiktimi reikalavimams.
	Šviestuvo ir jame sumontuoto maitinimo šaltinio funkcijos ir techninės charakteristikos turi būti pagrindžiamos šviestuvo gamintojo techninėje specifikacijoje pateikta informacija apie konkretų šviestuvo modelį su jame integruotu maitinimo šaltiniu, kaip tai numatyta Techninėje specifikacijoje.

	4.
	Atsižvelgiant į tai, kad Parko tipo LED šviestuvams taikomi labai griežti reikalavimai, nes reikalaujama ENEC+ sertifikavimo, bei taikomi kiti aukšti reikalavimai pvz. CRI (kas sumažina potencialių gamintojų ratą), prašome leisti siūlyti šviestuvus su šviesos šaltinio spalvų atkūrimo indeksu CRI - 70, ir panaikinti ENEC + reikalavimą.
	Parko tipo LED šviestuvams nustatyti reikalavimai dėl šviesos šaltinio spalvų atkūrimo indekso (CRI) ir ENEC+ sertifikavimo yra pagrįsti šių šviestuvų naudojimo paskirtimi viešosiose, rekreacinėse erdvėse ir miegamosiose kvartaluose, kuriose aktuali ne tik apšvietimo lygio, bet ir šviesos kokybės bei žmonių vizualinio komforto užtikrinimo būtinybė.
Techninėje specifikacijoje nustatyti reikalavimai nekeičiami.

	5.
	Kadangi nenumatyti vamzdžiai atviru būdu, ar kabelio tiesimo darbus vertinti įrengiant paklotą?
	Prašome vadovautis techninės specifikacijos 6 priedo 1 punktu: Apšvietimo tinklai po žeme visoje trasoje klojami mechaniškai atspariuose apsauginiuose vamzdžiuose (D-75mm). Po važiuojama dalimi kabelius kloti ≥ 750 N atsparumo gniuždymui montažiniuose vamzdžiuose. Klojimo gylis ≥ 0,7 m., o po važiuojama dalimi – gylis ≥ 1,0 m. esant galimybei ≥ 1,2 m. Atliekant darbus vadovautis galiojančiomis ELEKTROS LINIJŲ IR INSTALIACIJOS ĮRENGIMO TAISYKLĖMIS bei kitais norminiais dokumentais, reglamentuojančius lauko darbus. Prieš pradedant bet kokius darbus turi būti gaunami visi reikalingi leidimai, užtikrinamos tinkamos darbų ir aplinkos apsaugos priemonės. Esant galimybei ir po pravažiuojamas kelio dalis naudoti betranšėjį kabelinių linijų prastūmimą.

	6.
	Ar teisingai suprantame, kad kartu su pirminiu/galutiniu pasiūlymu nereikia pateikti atramų/stulpų/gembių brėžinių? Siūlomų šviestuvų nuotraukų?
	Su Pirminiu ir su / Galutiniu pasiūlymu teikiami siūlomų šviestuvų ir atramų modeliai, jų techninės specifikacijos. Kadangi šviestuvams yra taikomi ir dizaino reikalavimai (pvz. techninių specifikacijų 2 priedo 13 ir 3 priedo 12 punktas), siūlomų šviestuvų nuotraukos / brėžiniai turi būti pateikti kartu su Pasiūlymu. Tai galioja ir siūlomoms atramoms.
Atkreipiamas dėmesys, kad teritorijose, kurios priskiriamos senamiesčio ir istorinėms Klaipėdos miesto dalims, taikomi specialūs architektūriniai reikalavimai (Klaipėdos senamiesčio ir miesto istorinės dalies dekoratyvinio apšvietimo schemoje“ patvirtintoje Klaipėdos miesto savivaldybės administracijos direktoriaus 2019 m. rugsėjo 5 d. įsakymu Nr. AD1-1199, kuri patalpinta https://www.klaipeda.lt/data/public/uploads/2019/09/apsvietimo-schema-2019.pdf .

	7.
	Atkreipiame dėmesį, kad pateiktas aprašymas yra techniškai nekorektiškas ir tarpusavyje prieštaringas. Aliuminio lydinys negali būti tuo pačiu metu anoduotas ir papildomai padengtas dažų sistema, atitinkančia C4-H kategoriją pagal ISO 12944 standartą, nes: 
• anodavimas yra elektrocheminis aliuminio paviršiaus apdorojimo procesas, o ne dažų ar antikorozinė danga pagal ISO 12944;
• C4-H kategorija taikoma dažų sistemoms (plienui ar kitiems metalams), o ne anoduotam aliuminiui;
• šių skirtingų paviršiaus apsaugos būdų kombinavimas viename reikalavime sudaro techninį neapibrėžtumą
Atsižvelgiant į tai, prašome patikslinti reikalavimą, aiškiai nurodant vieną iš galimų sprendimų:
• Korpusas pagamintas iš aliuminio lydinio, padengtas antikorozine danga, kuri atitiktų ne prastesnę nei C4-H kategoriją arba aliuminio (ar kitos medžiagos) korpusas, padengtas dažų sistema, atitinkančia ne prastesnę nei C4-H kategoriją pagal ISO 12944.
	Techninėje specifikacijoje nustatytas reikalavimas dėl šviestuvo korpuso medžiagos ir paviršiaus apsaugos turi būti suprantamas kaip nustatantis alternatyvius techninius sprendinius, užtikrinančius reikiamą atsparumą aplinkos poveikiui.
Reikalavimas laikomas įvykdytu, jeigu:
– šviestuvo korpusas pagamintas iš aliuminio lydinio ir jo paviršius apsaugotas anodavimo būdu, arba
– šviestuvo korpusas padengtas dažų ir (ar) antikorozine sistema, atitinkančia ne žemesnę kaip C4-H kategoriją pagal ISO 12944.
Papildomo reikalavimo, kad anoduotas aliuminio paviršius kartu turėtų atitikti ISO 12944 C4-H klasę, nėra.

	8.
	Prašome kartu su pasiūlymu leisti pateikti laboratorijos išrašą laikinu ENEC+ sertifikato atitikmeniu. Oficiali ENEC+ sertifikato išdavimas šiuo metu yra ruošiamas, todėl ENEC+ laboratorijos išrašas galėtų būti pateikiamas kaip laikina patvirtinimo priemonė ir lygiavertis dokumentas.
	Kartu su Galutiniu pasiūlymu turės būti pateikti pirkimo dokumentuose nustatyti atitiktį patvirtinantys dokumentai, įskaitant galiojantį ENEC+ sertifikatą.
Laboratorijos bandymų išrašas nelaikomas lygiaverčiu ENEC+ sertifikato atitikmens dokumentu.

